На основу члана 15. Закона о локалним изборима („Службени гласник РС”, бр. 129/07, 34/10- УС, 54/11, 12/20, 16/20- аутентично тумачење и 68/20), члана 100. Закона о општем управном поступку („Службени гласник РС“, бр. 18/16 и 95/18 – аутентично тумачење) и члана 4. Закона о важењу уредаба које је Влада уз супотпис председника Републике донела за време ванредног стања и које је Народна скупштина потврдила („Службени гласник РС“, број 65/20), Одлуке о изменама и допунама за спровођење избора за народне посланике Народне скупштине бр.013-53/20 од 11.маја 2020. Године, Изборна комисија Општине Блаце, на седници одржаној 11. маја 2020. године, донела је

ОДЛУКУ

О ОВЕРАВАЊУ ИЗЈАВА БИРАЧА ЗА СПРОВОЂЕЊЕ ИЗБОРА РАСПИСАНИХ ЗА 21.ЈУН 2020. ГОДИНЕ

Члан 1.

Овера потписа бирача који подржавају изборне листе за избор одборника СО-е Блаце може се извршити у услужном центру Општинске управе општине Блаце, улица Карађорђева број 4.

Члан 2.

Изјаве бирача да подржавају изборну листу кандидата за одборника СО-е Блаце оверавају се код јавног бележника или у Општинској управи општине Блаце. ( У општинама/градовима где нису именовани јавни бележници, изјаве бирача да подржавају изборну листу кандидата за народне посланике Народне скупштине оверавају се у основним судовима, судским јединицама, пријемним канцеларијама основних судова или у општинским, односно градским управама).

Члан 3.

Општинска управа општине Блаце може да врши оверу изјава бирача да подржавају изборну листу само на својој територији и то само оних бирача који имају пријављено пребивалиште на територији општине Блаце.

Члан 4.

Изјаве бирача да подржавају изборну листу и списак тих бирача морају бити сортирани по азбучном реду презимена.

Члан 5.

Општинска управа општине Блаце преузима обавезу да се примењују правила понашања која се односе на потребу физичког дистанцирања између људи, као и других превентивних мера која имају за циљ заштиту становништва од заразне болести COVID -19.

Члан 6.

Одлуку објавити у „Службеном листу општине Блаце“.

Број:19/20

У Блацу, 11. маја.2020.године

ИЗБОРНА КОМИСИЈА ОПШТИНЕ БЛАЦЕ

ПРЕДСЕДНИК

Валентина Павловић